পুজোর সময় ‘ড্রাই ডে’, বন্ধ থাকছে মদের দোকান!

ওয়েব ডেস্ক : শুরু হয়ে গিয়েছে বাঙালির প্রিয় উৎসব। দুর্গাপুজোর (Durga Puja) প্যান্ডেল হপিং শুরু করে দিয়েছেন সাধারণ মানুষ। মহালয়ার পর থেকেই একপ্রকার ঠাকুর দেখতে শুরু করে দিয়েছেন তাঁরা। আর এই উৎসবের সময় সুরার চাহিদাও তুঙ্গে। কয়েক বছর ধরে পুজোর দিনগুলিতে মদের দোকান (Alchohol Shop) খোলা রাখার সিদ্ধান্ত নিয়েছিল রাজ্য সরকার। তবে চলতি বছর পুজোর সময় একটা দিন বন্ধ থাকতে চলেছে মদের দোকান। কবে বন্ধ থাকবে?

মূলত, অতীতে দেখা গিয়েছে পুজোর সময় রাজ্যে মদের (Alchohol) বক্রি অনেকটাই বাড়ে। সেই কারণে এই সময়ে মদের দোকান খোলা রাখার সিদ্ধান্ত নিয়েছিল রাজ্য সরকার। কিন্তু, এবার একদিন বন্ধ থাকতে চলেছে সুরার দোকান। প্রশ্ন হচ্ছে কোন দিন বন্ধ থাকবে দোকান? ২ অক্টোবর বিজয়া দশমী। আর সেই দিনই গান্ধীজয়ন্তী, মহাত্মা গান্ধীর জন্মদিন। ফলে সে দিন ‘ড্রাই ডে’ থাকবে।

আরও খবর : ব্যবসায়ীকে কুপিয়ে খুনের অভিযোগ! চাঞ্চল্য ডোমকলে

মহাত্মা গান্ধীর (Mahatma Gandhi) জন্মদিনের দিন গোটা দেশে ছুটি থাকে। আর সেদিন সমস্ত মদের দোকান বন্ধ থাকে। সেদিন দশমি হওয়ায় সেদিনও বন্ধ থাকবে দোকান। ইতিমধ্যে রাজ্যের তরফে ২ অক্টোবর মদের দোকান বন্ধ রাখার নির্দেশ দেওয়া হয়েছে। ফলে গোটা দিন মদ কেনার সুযোগ পাবেন না সুরাপ্রেমীরা।

অতীতে পুজোর সময় রাজ্যে দেড় দিন বন্ধ থাকত মদের দোকান। অষ্টমীতে পুরো দিন এবং দশমীতে বিকেল পাঁচটার পর দোকান খোলা যেত। কিন্ত ২০১৬ সালে সেই নিয়ম বদলে ফেলা হয়। ফলে রাজ্যে ড্রাই ডে-র সংখ্যাও কমিয়ে আনা হয়। আগে ইদ ও মহাবীর জয়ন্তীতেও বন্ধ রাখা হলেও, এখন খোলা থাকে। অন্যদিকে প্রজাতন্ত্র দিবস, দোলযাত্রা, স্বাধীনতা দিবস, মহরম ও গান্ধীজয়ন্তীর দিন গোটা রাজ্যে বন্ধ রাখা হয় মদের দোকান।